stanford-oval/wikipedia huggingface dataset:
เจ้าชายกุสตาฟ อดอล์ฟ ดยุกแห่งเวสเตร์บอตเติน
พระประวัติ

เจ้าชายกุสตาฟ อดอล์ฟเป็นพระราชบุตรพระองค์ใหญ่จากทั้งหมดห้าพระองค์ ในหมู่พระบรมวงศานุวงศ์จะเรียกพระองค์อย่างลำลองว่า เอดมุนด์ เสกสมรสกับเจ้าหญิงซิบิลลาแห่งซัคเซิน-โคบวร์คและโกทา พระธิดาในเจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา และเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร เมื่อวันที่ 19-20 ตุลาคม ค.ศ. 1932 มีพระโอรส-ธิดาด้วยกัน 5 พระองค์ ได้แก่
เจ้าหญิงมาร์กาเรธา (31 ตุลาคม ค.ศ. 1934) เสกสมรสกับจอห์น อัมเบลอร์ มีพระบุตรด้วยกันสามคน
เจ้าหญิงบีร์กิตตา (19 มกราคม ค.ศ. 1937 – 4 ธันวาคม ค.ศ. 2024) เสกสมรสกับเจ้าชายโยฮันน์ จอร์จแห่งโฮเฮนซอลเลิร์น มีพระบุตรด้วยกันสามองค์
เจ้าหญิงเดซีเร (2 มิถุนายน ค.ศ. 1938) เสกสมรสกับบารอนนิลส์ ออกุสต์แห่งซิลฟ์เวอร์ชิล์ด มีพระบุตรด้วยกันสามคน
เจ้าหญิงคริสตีนา (3 สิงหาคม ค.ศ. 1943) เสกสมรสกับโทร์ด มาญูซน มีพระบุตรด้วยกันสามคน
สมเด็จพระราชาธิบดีคาร์ลที่ 16 กุสตาฟ (30 เมษายน ค.ศ. 1946) อภิเษกสมรสกับซิลเวีย ซอมแมร์ลัท มีพระราชบุตรด้วยกันสามพระองค์
พระประวัติ > สิ้นพระชนม์

เจ้าชายกุสตาฟ อดอล์ฟ ดยุกแห่งเวสเตร์บอตเติน สิ้นพระชนม์จากเหตุเครื่องบินพระที่นั่งตกเมื่อวันที่ 26 มกราคม ค.ศ. 1947 ณ สนามบินเคสทรุป โคเปนเฮเกน ประเทศเดนมาร์ก พร้อมพระสหายสองคนขณะกำลังเดินทางกลับสต็อกโฮล์มหลังทรงล่าสัตว์และเข้าเฝ้าเจ้าฟ้าหญิงยูเลียนา มกุฎราชกุมารีแห่งเนเธอร์แลนด์กับเจ้าชายแบร์นฮาร์ดแห่งเนเธอร์แลนด์ พระองค์โดยสารเครื่องบินเคแอลเอ็มที่ล่าช้าจากอัมสเตอร์ดัมลงที่โคเปนเฮเกน แล้วทรงต่อเครื่องไปสต็อกโฮล์มด้วยเครื่องดักลาส ดีซี-3 ครั้นเมื่อเครื่องบินออกและขึ้นไต่ระดับได้ 50 เมตร เครื่องก็สูญเสียการทรงตัวและดิ่งพสุธา ทำให้ผู้โดยสาร 16 คน และลูกเรือ 6 คนเสียชีวิต ซึ่งรวมไปถึงพระองค์และเกรซ มัวร์ นักแสดงและนักร้องหญิงอเมริกัน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก
ความสนพระทัย

พระองค์เป็นนักกีฬาขี่ม้า เคยลงแข่งกีฬาขี่ม้ากระโดดข้ามเครื่องกีดขวางในโอลิมปิกฤดูร้อน 1936 แต่ทรงตกรอบก่อนถึงรอบสุดท้าย หลังจากนั้นก็ทรงดำรงตำแหน่งประธานคณะกรรมการโอลิมปิกสวีเดนตั้งแต่ปี ค.ศ. 1933 จนกระทั่งสิ้นพระชนม์
พระองค์ทรงเข้าร่วมเป็นลูกเสือสำรองและสามัญ พระองค์รับเครื่องหมายวูดแบดจ์ ณ อุทยานกิลเวล ประเทศอังกฤษ เมื่อมีการก่อตั้งกองลูกเสือขึ้นในสวีเดน พระองค์ได้ดำรงตำแหน่งเป็นหัวหน้าคณะลูกเสือ เป็นผู้นำลูกเสือสวีเดนในการชุมนุมลูกเสือโลกครั้งที่ 5 ในปี ค.ศ. 1937 และทรงเข้าร่วมงานชุมนุมลูกเสือวิสามัญโลก ในปี ค.ศ. 1938 ทั้งนี้ทรงดำรงตำแหน่งเป็นกรรมการลูกเสือโลกตั้งแต่ปี ค.ศ. 1938 จนกระทั่งสิ้นพระชนม์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าชายกุสตาฟ อดอล์ฟ ดยุกแห่งเวสเตร์บอตเติน
The Swedish Royal Court
| ด ค กเจ้าชายแห่งสวีเดน |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้ากุสตาฟที่ 1 แห่งสวีเดน
รุ่นที่ 1:  King Eric XIV  King John III  เจ้าชายมักนุส ดยุกแห่งเอิสเตร์เกิตลันด์  เจ้าชายคาร์ล  Prince Sten  พระเจ้าคาร์ลที่ 9 
รุ่นที่ 2:  พระเจ้าซิกมุนด์ที่ 1  Gustav, Prince of Uglich  เจ้าชายเฮนริก  เจ้าชายอาร์โนลด์  เจ้าชายลุดวิก  เจ้าชายกุสตาฟ  เจ้าชายจอห์น ดยุกแห่งเอิสเตร์เกิตลันด์  พระเจ้ากุสตาฟที่ 2 อดอล์ฟ  เจ้าชายคาร์ล ฟิลิป ดยุกแห่งเซอเดร์มันลันด์ 
รุ่นที่ 3:  พระเจ้าววาดือสวัฟที่ 4 แห่งโปแลนด์ แกรนด์ดยุกแห่งลิทัวเนีย#  เจ้าชายคริสโตเฟอร์#  Prince John Casimir#  พระเจ้ายันที่ 2 กาชีมีแยช แห่งโปแลนด์ แกรนด์ดยุกแห่งลิทัวเนีย#  Prince Alexander Charles#  John Albert, Prince-Bishop of Warmia and Kraków#  Prince Charles Ferdinand, Duke of Opole# 
รุ่นที่ 4:  Prince Sigismund Casimir#  Prince John Sigismund#  พระเจ้าคาร์ลที่ 11 
รุ่นที่ 5:  พระเจ้าคาร์ลที่ 12  เจ้าชายกุสตาฟ  Prince Ulrich  Prince Friedrich  เจ้าชายคาร์ล กุสตาฟ  พระเจ้าเฟรเดอริกที่ 1* 
รุ่นที่ 6:  พระเจ้าอดอล์ฟ เฟรเดอริก* 
รุ่นที่ 7:  พระเจ้ากุสตาฟที่ 3  พระเจ้าคาร์ลที่ 13  พระเจ้าเฟรเดอริก อดอล์ฟ ดยุกแห่งเอิสเตร์เกิตลันด์ 
รุ่นที่ 8:  พระเจ้ากุสตาฟที่ 4 อดอล์ฟ  เจ้าชายคาร์ล กุสตาฟ ดยุกแห่งซาล์มลันด์  เจ้าชายคาร์ล อดอล์ฟ ดยุกแห่งแวร์มลันด์  Crown Prince Charles August*  พระเจ้าคาร์ลที่ 14 โยฮัน*,** 
รุ่นที่ 9:  มกุฎราชกุมารกุสตาฟ เจ้าชายแห่งวาซา  เจ้าชายคาร์ล กุสตาฟ แกรนด์ดยุกแห่ฟินแลนด์และดยุกแห่งซาล์มลันด์  พระเจ้าออสการ์ที่ 1** 
รุ่นที่ 10:  เจ้าชายหลุยส์แห่งวาซา  พระเจ้าคาร์ลที่ 15**  เจ้าชายกุสตาฟ ดยุกแห่งอัปป์ลันด์**  สมเด็จพระเจ้าออสการ์ที่ 2**  เจ้าชายออกุส ดยุกแห่งดัลลันด์** 
รุ่นที่ 11:  เจ้าชายคาร์ล ออสการ์ ดยุกแห่งเซอเดร์มันลันด์**  สมเด็จพระเจ้ากุสตาฟที่ 5**  เจ้าชายออสการ์ ดยุกแห่งกอตลันด์**,^  เจ้าชายคาร์ล ดยุกแห่งเวสเตร์เกิตลันด์**  เจ้าชายยูจีน ดยุกแห่งนาร์ก** 
รุ่นที่ 12:  สมเด็จพระเจ้ากุสตาฟที่ 6 อดอล์ฟ**  เจ้าชายวิลเฮล์ม ดยุกแห่งเซอเดร์มันลันด์**  เจ้าชายเอริก ดยุกแห่งเวสเตร์มันลันด์**  เจ้าชายคาร์ล ดยุกแห่งเอิสเตร์เกิตลันด์^ 
รุ่นที่ 13:  เจ้าชายกุสตาฟ อดอล์ฟ ดยุกแห่งเวสเตร์บอตเติน  เจ้าชายซิกวาร์ดแห่งสวีเดน ดยุคแห่งอัปป์ลันด์^  เจ้าชายเบร์ติล ดยุกแห่งฮัลลันด์  เจ้าชายคาร์ล โจฮัน ดยุกแห่งดาลาร์นา^  เจ้าชายเลนนาร์ต ดยุกแห่งซาล์มลันด์^ 
รุ่นที่ 14:  สมเด็จพระราชาธิบดีคาร์ลที่ 16 กุสตาฟ 
รุ่นที่ 15:  เจ้าชายคาร์ล ฟิลิป ดยุกแห่งแวร์มลันด์  เจ้าชายดาเนียล ดยุกแห่งเวสเตร์เยิตลันด์* 
รุ่นที่ 16:  เจ้าชายออสการ์ ดยุกแห่งสกอเน  เจ้าชายอเล็กซันเดอร์ ดยุกแห่งเซอเดร์มันลันด์  เจ้าชายกาเบรียล ดยุกแห่งดอลาร์นา  เจ้าชายนีโคลัส ดยุกแห่งโอเงร์มันลันด์  เจ้าชายยูเลียน ดยุกแห่งฮัลลันด์ 
* ไม่ใช่เจ้าชายแห่งสวีเดนตั้งแต่แรกประสูติ  ** ทรงเป็นเจ้าชายแห่งนอร์เวย์ด้วย ^ ภายหลังเสียพระอิสริยยศเจ้าชายเพราะการอภิเษกสมรสต่างฐานันดรศักดิ์ # ทรงเป็นเจ้าชายแห่งโปแลนด์และลิทัวเนียด้วย
เดอร์มาโทม

| เดอร์มาโทม (Dermatome) |
| --- | --- |
เดอร์มาโทมที่รยางค์บนและรยางค์ล่าง (Modified, after Keegan, J. J., and Garrett, F. D.)
เดอร์มาโทมของร่างกายด้านบน แสดงส่วนที่ซ้อนทับกัน (Modified, from Fender, after Foerster)
อภิธานศัพท์กายวิภาคศาสตร์[แก้ไขบนวิกิสนเทศ]
เดอร์มาโทม (อังกฤษ: dermatome) เป็นผิวหนังส่วนหนึ่งที่โดยหลักเชื่อมกับใยประสาทจากรากหลัง (dorsal root) รากเดียวของเส้นประสาทไขสันหลัง (spinal nerve)
มีเส้นประสาทไขสันหลังส่วนคอ (cervical nerve) 8 เส้น โดยมีระดับ C1 เป็นข้อยกเว้นเพราะไม่มีเดอร์มาโทม
ส่วนอก (thoracic nerve) มี 12 เส้น
ส่วนเอว (lumbar nerve) 5 เส้น ส่วนกระเบนเหน็บ (sacral nerve) 5 เส้น 
เส้นประสาทเหล่านี้แต่ละเส้นส่งความรู้สึก (รวมทั้งความเจ็บปวด) จากผิวหนังส่วนนั้น ๆ ไปยังสมอง
คำว่า เดอร์มาโทม ยังหมายถึงปล้อง (somite) ของตัวอ่อนด้วย
อกและท้องอาจแบ่งเป็นชั้น ๆ คือเป็นเดอร์มาโทมซ้อน ๆ กัน (ดูรูป) แต่ละชั้นได้เส้นประสาทคนละเส้น
แต่ขาและแขนมีรูปแบบอีกอย่างหนึ่ง เพราะเดอร์มาโทมแต่ละอันจะวิ่งไปตามยาวของแขนขา
แม้รูปแบบทั่วไปจะเหมือนกันทุกคน แต่เขตผิวหนังที่มีประสาทไปเลี้ยงโดยเฉพาะ ๆ ของแต่ละคนจะมีลักษณะโดยเฉพาะ ๆ เช่นกับลายนิ้วมือ
ส่วนผิวหนังที่เชื่อมกับใยประสาทเพียงเส้นเดียวเรียกว่า peripheral nerve field
ความสำคัญทางคลินิก

เดอร์มาโทมเป็นบริเวณผิวหนังที่ได้เส้นประสาทจากเซลล์ประสาทรับความรู้สึกซึ่งอยู่ที่ปมประสาทของเส้นประสาทไขสันหลัง (spinal nerve ganglion)
อาการที่เป็นไปตามเดอร์มาโทม (เช่น เจ็บหรือเป็นผื่น) อาจแสดงโรคที่เกี่ยวกับรากเส้นประสาทโดยเฉพาะ ๆ 
ตัวอย่างรวมทั้งความผิดปกติของการทำงานในไขสันหลังหรือการติดเชื้อไวรัส
ปัญหาผิวหนังบางอย่างมักจะมีรอยโรคไปตามเดอร์มาโทม
ในอาการปวดต่างที่ ใยประสาทรับความรู้สึก (sensory nerve fiber) เช่นที่มาจากเดอร์มาโทมอาจเข้าไปที่ไขสันหลังในระดับเดียวกันกับใยประสาทรับความรู้สึกของอวัยวะภายใน (general visceral afferent fibers) เช่นที่มาจากหัวใจ
เมื่อใยประสาทรับความรู้สึกภายในได้การกระตุ้น ระบบประสาทกลางไม่สามารถจำแนกว่าความเจ็บปวดว่ามาจากผนังร่างกายหรือจากอวัยวะภายใน จึงทำให้รู้สึกว่าเจ็บที่ผนังร่างกายเช่นเจ็บที่มือแขน เจ็บที่ขากรรไก
ดังนั้น ความเจ็บจึงไปเกิด "ต่างที่" ที่เดอร์มาโทมซึ่งมีใยประสาทจากข้อไขสันหลังเดียวกัน
ไวรัสที่ซ่อนอยู่ในปมประสาท (nerve ganglia) เช่น ไวรัสวาริเซลลาซอสเตอร์ที่เป็นเหตุของทั้งโรคอีสุกอีใสและงูสวัด บ่อยครั้งทำให้เจ็บปวด หรือเป็นผื่น หรือเป็นทั้งสองอย่างโดยเป็นไปตามเดอร์มาโทม
แต่อาการก็อาจไม่เกิดตลอดทั้งเดอร์มาโทม
เดอร์มาโทมที่สำคัญกับจุดสังเกต

ต่อไปนี้เป็นรายการของเส้นประสาทไขสันหลัง และผิวหนังบริเวณที่เป็นส่วนของเดอร์มาโทมที่เส้นประสาทนั้น ๆ
เส้นประสาทไขสันหลัง C2 - 1 ซม. ข้าง ๆ ปุ่มนอกของท้ายทอยที่ฐานกะโหลกศีรษะ หรือ 3 ซม. เป็นอย่างน้อยข้างหลังหู
เส้นประสาทไขสันหลัง C3 - ในแอ่งเหนือกระดูกไหปลาร้า (supraclavicular fossa) ที่ midclavicular line
เส้นประสาทไขสันหลัง C4 - เหนือข้อต่ออโครมิโอคลาวิคิวลาร์ (acromioclavicular joint)
เส้นประสาทไขสันหลัง C5 - อยู่ทางด้านข้างนอก (lateral/radial) ของข้อพับแขน (antecubital fossa) ต่อจากข้อศอก
เส้นประสาทไขสันหลัง C6 - อยู่บนผิวหลัง (dorsal) ของกระดูกนิ้วโป้งท่อนต้น
เส้นประสาทไขสันหลัง C7 - อยู่บนผิวหลัง (dorsal) ของกระดูกนิ้วกลางท่อนต้น
เส้นประสาทไขสันหลัง C8 - อยู่บนผิวหลัง (dorsal) ของกระดูกนิ้วก้อยท่อนต้น
เส้นประสาทไขสันหลัง T1 - อยู่ทางส่วนใน (medial/ulnar) ของข้อพับแขน ต่อจาก medial epicondyle of the humerus
เส้นประสาทไขสันหลัง T2 - อยู่ที่ปลาย/ยอดของรักแร้ (axilla)
เส้นประสาทไขสันหลัง T3 - ที่จุดตัดของเส้น midclavicular line กับช่องหว่างซี่โครง (intercostal space) ที่สาม
เส้นประสาทไขสันหลัง T4 - ที่จุดตัดของเส้น midclavicular line กับช่องหว่างซี่โครง (intercostal space) ที่สี่ อยู่ระดับเดียวกันกับหัวนม
เส้นประสาทไขสันหลัง T5 - ที่จุดตัดของเส้น midclavicular line กับช่องหว่างซี่โครง (intercostal space) ที่ห้า อยู่ตามแนวนอนระหว่างหัวนมกับกระดูกลิ้นปี่ (xiphoid process)
เส้นประสาทไขสันหลัง T6 - ที่จุดตัดของเส้น midclavicular line กับเส้นแนวนอนผ่านกระดูกลิ้นปี่
เส้นประสาทไขสันหลัง T7 - ที่จุดตัดของเส้น midclavicular line กับเส้นแนวนอนที่อยู่ 1/4 ระหว่างกระดูกลิ้นปี่ กับสะดือ
เส้นประสาทไขสันหลัง T8 - ที่จุดตัดของเส้น midclavicular line กับเส้นแนวนอนที่อยู่ระหว่างกระดูกลิ้นปี่ กับสะดือ
เส้นประสาทไขสันหลัง T9 - ที่จุดตัดของเส้น midclavicular line กับเส้นแนวนอนที่อยู่ 3/4 ระหว่างกระดูกลิ้นปี่ กับสะดือ
เส้นประสาทไขสันหลัง T10 - ที่จุดตัดของเส้น midclavicular line กับเส้นแนวนอนผ่านสะดือ
เส้นประสาทไขสันหลัง T11 - ที่จุดตัดของเส้น midclavicular line กับเส้นแนวนอนระหว่างสะดือกับเอ็นขาหนีบ (inguinal ligament)
เส้นประสาทไขสันหลัง T12 - ที่จุดตัดของเส้น midclavicular line กับจุดกึ่งกลางของเอ็นขาหนีบ
เส้นประสาทไขสันหลัง L2 - ต้นขาหน้าส่วนใน (medial) ที่จุดกึ่งกลางของเส้นที่เชื่อมจุดกึ่งกลางของเอ็นขาหนีบกับ medial epicondyle of the femur
เส้นประสาทไขสันหลัง L3 - อยู่ที่ medial epicondyle of the femur
เส้นประสาทไขสันหลัง L4 - เหนือตาตุ่มใน (medial malleolus)
เส้นประสาทไขสันหลัง L6 - บนหลังเท้าที่ข้อกระดูก metatarsophalangeal joint
เส้นประสาทไขสันหลัง S1 - ทางด้านข้างนอก (lateral) ของกระดูกส้นเท้า (calcaneus)
เส้นประสาทไขสันหลัง S2 - อยู่ที่จุดกึ่งกลางของขาพับ (popliteal fossa)
เส้นประสาทไขสันหลัง S3 - เหนือ tuberosity of the ischium หรือ infragluteal fold
เส้นประสาทไขสันหลัง S4 และ S5 - ที่รอบ ๆ ทวารหนัก อยู่ทางด้านข้างนอก (lateral) ของ mucocutaneous zone ภายในระยะน้อยกว่า 1 ซม.
ต่อไปนี้เป็นรายการเส้นประสาทสมองที่รับความรู้สึกที่ใบหน้า
Ophthalmic nerve เป็นส่วน V1 ของเส้นประสาทไทรเจมินัล สัมพันธ์กับโรค Herpes zoster ophthalmicus
Maxillary nerve เป็นส่วน V2 ของเส้นประสาทไทรเจมินัล
Mandibular nerve เป็นส่วน V3 ของเส้นประสาทไทรเจมินัล
รูปภาพอื่น ๆ

ภาพแสดงการกระจายตัวของเส้นประสาทผิวหนังสำหรับแขนขวา
ขา
เท้า
เดอร์มาโทมหลัก ๆ และเส้นประสาทผิวหนัง (มองจากข้างหน้า)
เดอร์มาโทมหลัก ๆ และเส้นประสาทผิวหนัง (มองจากข้างหลัง)
ดูเพิ่ม

Cutaneous innervation
เชิงอรรถ

1 2 3 4 5 6 7 8 9 10 11  midclavicular line เป็นเส้นที่วิ่งเป็นแนวตั้งลงไปตามผิวร่างกายโดยวิ่งผ่านจุดกลางของกระดูกไหปลาร้า
1 2  ข้อพับแขน (cubital fossa หรือ elbow pit) เป็นบริเวณสามเหลี่ยมทางด้านหน้าของศอกของมนุษย์ มันเรียกด้วยว่า antecubital fossa เพราะมันอยู่ข้างหน้าข้อศอก (จากคำละตินว่า cubitus) เมื่ออยู่ใน standard anatomical position
↑  medial epicondyle of the humerus เป็นส่วนรอบปุ่มกระดูก (epicondyle) ด้านใน (medial) ของกระดูกต้นแขนในมนุษย์ มันใหญ่กว่าและเด่นกว่าส่วนรอบปุ่มกระดูกด้านข้าง (lateral epicondyle) และยื่นไปทางข้างหลังมากกว่าเมื่ออยู่ใน standard anatomical position
1 2 3 4 5  กระดูกลิ้นปี่ (xiphoid process หรือ xiphisternum หรือ metasternum) เป็นส่วนยื่นเป็นกระดูกอ่อนเล็ก ๆ ของกระดูกอกส่วนล่าง ซึ่งปกติจะกลายเป็นกระดูกในผู้ใหญ่ อาจเรียกว่า ensiform process ได้ด้วย คำว่า xiphoid (จากคำกรีก) และ ensiform (จากคำละติน) แปลว่า เหมือนดาบ
1 2 3  เอ็นขาหนีบ (inguinal ligament หรือ Poupart's ligament หรือ groin ligament) เป็นเอ็นที่วิ่งจาก pubic tubercle ไปยัง anterior superior iliac spine กายวิภาคของมันสำคัญยิ่งเมื่อผ่าตัดคนไข้ไส้เลื่อน
1 2  medial epicondyle of the femur เป็นส่วนยื่น/ปุ่มกระดูกซึ่งอยู่ที่ด้านใน (medial) ของปลาย (distal) กระดูกต้นขา (femur)
↑  metatarsophalangeal joints หรือ MTP joints เป็นข้อระหว่างกระดูกฝ่าเท้า (metatarsal bone) กับกระดูกนิ้วเท้าส่วนต้น (proximal phalanges) เป็นข้อกระดูกกลม (condyloid joint) คือมีผิวกระดูกเป็นรูปวงรีหรือวงกลมที่ยื่นเข้าไปใกล้ช่องตื้น ๆ ของกระดูกนิ้วเท้าส่วนต้น
↑  ขาพับ (popliteal fossa, kneepit, hough) เป็นแอ่ง/รอยบุ๋มตื้นที่หลังเข่า กระดูกที่เป็นส่วนรวมกระดูกต้นขากับกระดูกแข้ง
↑  ischial tuberosity หรือ tuberosity of the ischium หรือ tuber ischiadicum หรือเรียกด้วยคำอังกฤษสามัญว่า sit bones เป็นปุ่มกระดูกใหญ่ด้านหลังของ superior ramus of the ischium เป็นกระดูกด้านข้างนอก (lateral) ของทางออกเชิงกราน (pelvic outlet)
↑  mucocutaneous zone หรือ mucocutaneous boundary เป็นบริเวณในร่างกายที่เยื่อเมือกกลายเป็นผิวหนังซึ่งสัตว์มีที่ช่องร่างกายต่าง ๆ ในมนุษย์พบได้ที่ปาก รูจมูก เยื่อตา ท่อปัสสาวะ ช่องคลอด หนังหุ้มปลาย (องคชาต) และทวารหนัก
↑  Herpes zoster ophthalmicus (HZO) หรือ ophthalmic zoster เป็นโรคที่มีเหตุจากการคืนฤทธิ์ของไวรัสวาริเซลลาซอสเตอร์ซึ่งซ่อนอยู่ใน ophthalmic nerve อันเป็นส่วนแรก (V1) ของเส้นประสาทไทรเจมินัล
แหล่งข้อมูลอื่น

3D Dermatomes Web App เก็บถาวร 2014-03-04 ที่ เวย์แบ็กแมชชีน, Instamedic
Diagram "Adult Dermatome", The New York Times
อาการปวดต่างที่ - ความรู้สึกเจ็บปวดจากอวัยวะภายในอาจทำให้ปวดในส่วนอื่นโดยเฉพาะ ๆ ของร่างกายที่ไม่ได้เป็นเหตุให้เจ็บ
คือความเจ็บจากอวัยวะภายในกลับทำให้รู้สึกเจ็บที่เดอร์มาโทมเพราะต่างก็มีเส้นประสาทไปยังไขสันหลังในระดับเดียวกัน
เดอร์มาโทมของรยางค์ล่าง (Modified, from Fender, after Foerster)
วงศ์ผักชี

| วงศ์ผักชี |
| --- | --- |

วงศ์ผักชี: ใบและช่อดอกของ Apium, Daucus, ช่อดอก Foeniculum, ช่อดอก Eryngium, รากPetroselinum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Apiales
วงศ์:: Apiaceae (or Umbelliferae) Lindl.

สกุลต้นแบบ
Apium L.
วงศ์ย่อย
 Mackinlayoideae Plunkett & Lowry  Azorelloideae Plunkett & Lowry  Saniculoideae Burnett  Apioideae Seemann
วงศ์ผักชี (Apiaceae หรือ Umbelliferae) เป็นวงศ์ของพืชมีดอกขนาดใหญ่วงศ์หนึ่ง มีสมาชิกมากกว่า 3,700 สปีชีส์ และ 434 สกุล จัดเป็นวงศ์ที่ใหญ่เป็นอันดับที่ 16 ของพืชมีดอก สมาชิกที่สำคัญ ได้แก่ ผักชี, ผักชีล้อม, แคร์รอต, เซเลอรี, บัวบก, ยี่หร่าฝรั่ง, พาร์สลีย์, เชอร์วิล
Chaerophyllum bulbosum
(Pimpinella anisum) 
 จาก Woodville (1793)
Angelica archangelica
ดอกCoriandrum sativum
ดูเพิ่ม

Apiaceae. 2011. Utah State University Intermountain Herbarium. 20 October 2011. http://herbarium.usu.edu/taxa/apiaceae.htm
Constance, L. (1971). “History of the classification of Umbelliferae (Apiaceae).” in Heywood, V. H. [ed.], The biology and chemistry of the Umbelliferae, 1–11. Academic Press, London.
Cronquist, A. (1968). The Evolution and Classification of Flowering Plants. Boston: Houghton Mifflin.
French, D. H. (1971). “Ethnobotany of the Umbelliferae.” in Heywood, V. H. [ed.], The biology and chemistry of the Umbelliferae, 385–412. Academic Press, London.
Hegnauer, R. (1971) “Chemical Patterns and Relationships of Umbelliferae.” in Heywood, V. H. [ed.], The biology and chemistry of the Umbelliferae, 267–277. Academic Press, London.
Heywood, V. H. (1971). “Systematic survey of Old World Umbelliferae.” in Heywood, V. H. [ed.], The biology and chemistry of the Umbelliferae, 31–41. Academic Press, London.
Judd, W. S. et al. (1999). Plant Systematics: A Phylogenetic Approach. Sunderland, MA: Sinauer Associates, Inc.
Plunkett, G. M. and S. R. Downie (1999). “Major lineages within Apiaceae subfamily Apioideae: a comparison of chloroplast restriction site and DNA sequence data.” American Journal of Botany, 86, 1014–1026.
Plunkett, G. M., D. E. Soltis, and P. S. Soltis (1996). “Higher Level Relationships of Apiales (Apiaceae and Araliaceae) Based on Phylogenetic Analysis of rbcL Sequences.” Botanical Society of America, 83 (4), 499–515.
Plunkett, G. M., D. E. Soltis, and P. S. Soltis (1996). “Evolutionary Patters in Apiaceae: Inferences Based on matK Sequence Data.” American Society of Plant Taxonomists, 21 (4), 477–495.
แหล่งข้อมูลอื่น

| --- | --- |
 Apiaceae at The Plant List เก็บถาวร 2019-05-23 ที่ เวย์แบ็กแมชชีน  Umbelliferae เก็บถาวร 2021-01-26 ที่ เวย์แบ็กแมชชีน at The Families of Flowering Plants (DELTA) เก็บถาวร 2007-01-03 ที่ เวย์แบ็กแมชชีน  Apiaceae at the Encyclopedia of Life  Apiaceae at the Angiosperm Phylogeny Website  Apiaceae at the online Flora of Northern Ireland  Apiaceae at the online Michigan Flora  Apiaceae at the online Flora of China  Apiaceae at the online Flora of Zimbabwe  Apiaceae เก็บถาวร 2013-07-04 ที่ เวย์แบ็กแมชชีน at the online Flora of Western Australia เก็บถาวร 2013-07-04 ที่ เวย์แบ็กแมชชีน:  Umbelliferae at the online Flora of New Zealand เก็บถาวร 2017-05-25 ที่ Archive-It  Umbelliferae at the online Flora of Pakistan  Apiaceae at Chileflora  Apiaceae เก็บถาวร 2016-03-23 ที่ เวย์แบ็กแมชชีน at Flowers in Israel  Apiaceae at Discover Life  Apiaceae เก็บถาวร 2012-04-26 ที่ เวย์แบ็กแมชชีน at the Utah Valley University Herbarium เก็บถาวร 2011-08-17 ที่ เวย์แบ็กแมชชีน  Apiaceae เก็บถาวร 2011-10-09 ที่ เวย์แบ็กแมชชีน at the Plantarium Photo Database (Russia)เก็บถาวร 2012-12-12 ที่ เวย์แบ็กแมชชีน  Umbellifer Resource Centre at the Royal Botanic Garden Edinburgh  Umbellifer Information Server เก็บถาวร 2005-05-04 ที่ เวย์แบ็กแมชชีน at Moscow State University
พ่อสื่อรักฉบับโชซอน

| พ่อสื่อรักฉบับโชซอน |
| --- | --- |

ฮันกึล: 꽃파당: 조선혼담공작소
ฮันจา: 꽃파堂: 朝鮮婚談工作所
 
ประเภท: ประวัติศาสตร์ โรแมนติก คอมเมดี้
เขียนโดย: คิม อี-รัง
กำกับโดย: คิม กา-รัม
แสดงนำ: คิม มิน-แจ กง ซึง-ย็อน ซอ จี-ฮุน พัก จี-ฮุน บยอน อู-ซ็อก โค ว็อน-ฮี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการสร้าง: จ็อง ซ็อง-แต๊ก พัก ฮี-ซุล จู บัง-อ๊ก
บริษัทผู้ผลิต: บลอสซั่ม สตอรี่ JP E&M
ออกอากาศ
เครือข่าย: เจทีบีซี
ออกอากาศ: 16 กันยายน ค.ศ. 2019 (2019-09-16) – 5 พฤศจิกายน ค.ศ. 2019 (2019-11-05)
พ่อสื่อรักฉบับโชซอน (เกาหลี: 꽃파당: 조선혼담공작소; ฮันจา: 꽃파堂: 朝鮮婚談工作所) เป็นละครโทรทัศน์ของเกาหลีใต้ปี ค.ศ. 2019 นำแสดงโดย คิม มิน-แจ, กง ซึง-ย็อน, ซอ จี-ฮุน, พัก จี-ฮุน, บยอน อู-ซ็อก และ โค ว็อน-ฮี อิงจากนวนิยายชื่อเดียวกันปี 2014 ผู้เขียนบทละครของซีรีส์เรื่องนี้คือ คิม อี-รัง ออกอากาศในวันจันทร์และวันอังคารทางช่องเจทีบีซี เวลา 21:30 น. ตั้งแต่วันที่ 16 กันยายนถึง 5 พฤศจิกายน ค.ศ. 2019
เนื้อเรื่อง

มา ฮุน, ย็อง-ซู และ โด-จุน เป็นทีมพ่อสื่อที่ประสบความสำเร็จมากที่สุดของโชซ็อนในชื่อ พลพรรคบุปผา และยังเป็นที่รู้จักในด้านรูปลักษณ์ที่หล่อเหลา วันหนึ่งอี ซู ลูกชายของช่างตีเหล็กต้องการแต่งงานกับ แก-ตง เพื่อนของเขาซึ่งเป็นสาวที่ใจร้าย และขอให้พลพรรคบุปผาช่วยจัดการเรื่องงานแต่งงาน อย่างไรก็ตาม มา ฮุน หัวหน้าทีมพลพรรคบุปผาได้ปฏิเสธเขาอย่างต่อเนื่องจนกระทั่งในที่สุดเขาก็เห็นหัวใจที่แท้จริงของ อี ซู ที่มีต่อ แก-ตง และตกลงที่จะจัดงานแต่งงานของ อี ซู และ แก-ตง แต่ในวันแต่งงาน อี ซู ถูกจับและได้รับเลือกให้เป็นกษัตริย์แห่งโชซ็อนในทันที  ทีมงานพลพรรคบุปผาจะจัดการกับวิกฤตนี้อย่างไร และจะเกิดอะไรขึ้นกับงานแต่งงานของ แก-ตง และ อี ซู?
นักแสดง > ตัวละครหลัก

คิม มิน-แจ รับบทเป็น มา ฮุน
ชเว ซึง-ฮุน รับบทเป็น มา ฮุน วัยเด็ก
กง ซึง-ย็อน รับบทเป็น แก-ตง/ยุน ซู-ยุน
อี โก-อึน รับบทเป็น แก-ตง วัยเด็ก
ซอ จี-ฮุน รับบทเป็น อี ซู
ชา ซ็อง-เจ รับบทเป็น อี ซู วัยเด็ก
สถานีช้างเอราวัณ

สถานีช้างเอราวัณ (อังกฤษ: Chang Erawan station; รหัส: E17) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทในพื้นที่อำเภอเมืองสมุทรปราการ จังหวัดสมุทรปราการ ตัวสถานีอยู่บริเวณสำนักงานเขตพื้นที่การศึกษาประถมศึกษาสมุทรปราการเขต 1 ใกล้กับพิพิธภัณฑ์ช้างเอราวัณ อันเป็นช่วงปลายของจุดสูงสุดของโครงการที่ความสูง 28 เมตร เปิดให้บริการเมื่อวันที่ 6 ธันวาคม พ.ศ. 2561
ที่ตั้ง

ถนนสุขุมวิท บริเวณซอยสุขุมวิท ซอย 7 (อุดมเดช) ด้านทิศใต้ของสามแยกจุดบรรจบถนนทางรถไฟสายเก่าและทางแยกต่างระดับสุขุมวิท ถนนกาญจนาภิเษก ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีพิพิธภัณฑ์ช้างเอราวัณ ตามชื่อของพิพิธภัณฑ์ช้างเอราวัณอันเป็นสัญลักษณ์เด่นของพื้นที่ตั้งสถานี ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีเอราวัณ เพื่อให้ชื่อสถานีมีความเหมาะสม ซึ่งต่อมาบีทีเอสซีและกรุงเทพมหานคร ได้ดำเนินการแก้ไขชื่อสถานีอีกครั้งเป็น สถานีช้างเอราวัณ ในปัจจุบัน
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (โรงเรียนนายเรือ) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (ปู่เจ้า) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก , ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า  |
| G ระดับถนน  | - | ป้ายรถประจำทาง, พิพิธภัณฑ์ช้างเอราวัณ |
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
ทางเข้า-ออก

1 ซอยสุขุมวิท ซอย 7 (อุดมเดช), พิพิธภัณฑ์ช้างเอราวัณ, สหกรณ์ออมทรัพย์ครูสมุทรปราการ จำกัด
2 สำนักงานพระพุทธศาสนาจังหวัดสมุทรปราการ, สำนักงานศึกษาธิการจังหวัดสมุทรปราการ, สำนักงานเขตพื้นที่การศึกษาประถมศึกษาสมุทรปราการ เขต 1
3 ซอยสุขุมวิท ซอย 13 (โรงนมตรามะลิ), โรงงานนมตรามะลิ, โรงเรียนพร้านีลวัชระ (บันไดเลื่อน)
4 เดอะ ทรัสต์ คอนโด แอท บีทีเอส เอราวัณ, อู่สากลการาจ, เจริญ มอเตอร์แอร์ (บันไดเลื่อน)
5 ซอยสุขุมวิท ซอย 11 (ลิฟต์)
6 ซอยสุขุมวิท ซอย 2 (ลิฟต์)
จุดรวมพล อยู่ที่ ทางออก 2 บริเวณห้างหุ้นส่วนจำกัด เอส.บี. เรดิเอเตอร์ เซอร์วิส และ ทางออก 4 บริเวณเดอะ ทรัสต์ คอนโด แอท บีทีเอส เอราวัณ
สิ่งอำนวยความสะดวก

ลิฟต์ และสิ่งอำนวยความสะดวกสำหรับผู้พิการ
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.19 | 00.35 |
ชานชาลาที่ 2
| N24 | คูคต | 05.27 | 23.27 |

| N9 | ห้าแยกลาดพร้าว | – | 23.42 |

| E15 | สำโรง | – | 00.12 |
สัญลักษณ์ของสถานี

เดิมกำหนดให้ใช้สัญลักษณ์เป็นรูปช้างสามเศียร สื่อถึงสถานที่สำคัญใกล้บริเวณสถานี คือพิพิธภัณฑ์ช้างเอราวัณ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
รถโดยสารประจำทาง > ถนนสุขุมวิท

เส้นทางที่มีรถรองรับวีลแชร์
รถโดยสารประจำทาง > ถนนสุขุมวิท > รถชานเมือง และรถหมวด 4

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 365 | ฟาร์มจระเข้สมุทรปราการ |  บางปะกง | รถโดยสารประจำทางธรรมดาสีเขียว | บจก.สันติมิตรขนส่ง |  |
| 365 (เสริม) | สําโรง | ตลาดบางโฉลง | รถโดยสารประจำทางธรรมดาสีเขียว | บจก.สันติมิตรขนส่ง |  |
| 1141 | ปากน้ำ | มหาวิทยาลัยรามคำแหง 2 (วิทยาเขตบางนา) | รถสองแถวประจำทางสีขาว | บจก.เทียนทอง ขนส่ง |  |

ถนนสุขุมวิท รถขสมก. สาย 25 102 142 508 511 536  รถเอกชน สาย 365 1141
สถานที่สำคัญใกล้เคียง

พิพิธภัณฑ์ช้างเอราวัณ
องค์การบริหารส่วนตำบลบางด้วน
วัดบางด้วนใน
วัดไตรสามัคคี และโรงเรียนวัดไตรสามัคคี
สำนักงานพระพุทธศาสนาจังหวัดสมุทรปราการ
สำนักงานศึกษาธิการจังหวัดสมุทรปราการ
สำนักงานเขตพื้นที่การศึกษาประถมศึกษาสมุทรปราการ เขต 1
โรงเรียนพร้านีลวัชระ